google/wiki40b huggingface dataset:
Vega 1

Popis a vybavenie sondy

Vega 1 bola trojosovo stabilizovaná sonda. Konštrukcia bola odvodená od sond z programu Venera. Základ konštrukcie tvoria nádrže s KPL pre systém orientácie, stabilizácie a korekcie dráhy, ku ktorým je pripevnený toroidálny prístrojový úsek. Z boku vystupujú slnečné panely a parabolická smerovaná anténa. Na strane k Slnku sú systémy astroorientácie. Vybavenie sondy je umiestnené na telese sondy (prístroje, ktoré nevyžadujú presnú orientáciu), na výklopných tyčiach (elektromagnetické prístroje) a tiež na plošine ASP-G (Č), ktorá bola vyrobená v Česko-Slovensku. Na prieskum Venuše bol určený tiež zostupový modul s pristávacím puzdrom a aerostatom, ktorý slúžil na prieskum atmosféry Venuše.

Priebeh misie

Sonda bola vypustená 15. decembra 1984 z kozmodrómu Bajkonur v Kazachstane. V apríli 1985 sa pravidelne aktivovali prístroje na meranie medziplanetárneho priestoru a charakteristiky kometárnej hmoty. 9. júna 1985 sa od sondy oddelil zostupový modul určený na výskum Venuše. Potom sonda uskutočnila motorický manéver, ktorý ju naviedol na dráhu míňajúcu planétu vo vzdialenosti asi 39 000 km. 10. februára 1986 sa uskutočnila posledná korekcia dráhy letu. Sonda Vega 1 začala s výskumom Halleyovej kométy 4. marca 1986. 6. marca 1986 sonda preletela vo vzdialenosti 9 000 km od jadra kométy. Posledné meranie kométy 1P/Halley prebehlo o dva dni neskôr. Potom sonda pokračovala vo výskume medziplanetárneho priestoru.
Saint-Genis-d’Hiersac

Poloha

Obec má rozlohu 19,08 km². Najvyšší bod je položený 147 m n. m. a najnižší bod 41 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nový Svět (Olomouc)

Nový Svět (nem. Neue Welt alebo SalzergutI) je bývalá moravská obec, súčasná mestská štvrť a katastrálne územie štatutárneho mesta Olomouca. Nachádza sa na juhu mesta.

V roku 2011 tu žilo 992 obyvateľov v 140 domoch. Pôsobnosť Komisie mestskej časti Nový Svět zasahuje aj do katastrov Hodolan a Holic. 
Prvá písomná zmienka o obci je z roku 1402.
Historické centrum tvorí široká ulicová náves s názvom Sudova, pripomínajúc na osobnosť Jana Sudu. Na jej začiatku je kríž s reliéfom Panny Márie Bolestnej z roku 1820.
Obec bola k 23. aprílu 1919 spolu s ďalšími ôsmimi obcami a dvoma mestami pripojená k Olomoucu vytvárajúc Veľký Olomouc.
Øresundsbroen

Øresundsbroen alebo Öresundsbron (dán. Øresundsbroen, švéd. Öresundsbron) alebo po slovensky Öresundský most/Most cez Öresund je zavesený most, ktorý spája dánske hlavné mesto Kodaň so švédskym Malmö ponad Sundský prieliv. Je najdlhším kombinovaným (železnica/cesta) mostom v Európe. Je súčasťou Európskej cesty 20. Patrí medzi najväčšie mosty na svete.

Výstavba

Idea spojenia dánskeho Sjællanduuso švédskou Skåne je stará viac ako 130 rokov, ale až v tridsiatych rokoch dvadsiateho storočia dostali projekty vzťahujúce sa k mostu jasnú podobu. V roku 1991 sa dánska švédska vláda rozhodla pre výstavbu mosta, ktorý by spojil obidve krajiny. Jeho výstavba žačala v auguste 1995. Posledná časť bola zhotovená 14. augusta 1999 a most bol slávnostne otvorili 1. júla 2000 dánska kráľovná Margaréta a švédsky kráľ Karol XVI. Gustáv. Druhý deň bol otvorený pre premávku, prvý vlak vyštartoval 2. júla o 6:09 z Malmö. V roku 2000 sa po prestrihnutí pásky prvýkrát od doby ľadovej stalo, že je Škandinávsky polostrov z juhu pripojený pevninskou cestou k zvyšku Európy. Vďaka mostu v súčasnosti trvá cesta z Malmö do Kodane 35 minút.

Konštrukcia

Celá dĺžka prejazdu cez prieliv je 16 km. Na dánskej strane začína 430 m dlhým umelým polostrovom, tunelom Drogden s dĺžkou 4 050 m (3 510 úsek 10 metrov pod hladinou a dva 270 m vstupné portály), ktorý vychádza na 4 km umelý ostrov Peberholm. Z ostrova pokračuje most s dĺžkou 7 845 m. Dôvod výstavby tunela namiesto predĺženia mosta bol pre blízkosť Kodanského letiska.
Mostovka je široká 23,5 m a v najvyššom mieste je vo výške 57 m nad hladinou mora. Je dvojpodlažný, na vrchu je cesta a v dolnej časti premávajú vlaky. Pylóny sú vysoké 203,5 m. Najväčšie rozpätie mostného pola je 490 m. Je kombináciou dvojkoľajovej železničnej trate a štvorprúdovej cesty. Konštrukcia železnice umožňuje vlakom premávať rýchlosťou až 200 km/h. 
Na most sa použilo cca 82 000 ton konštrukčnej ocele, 2 300 ton ocele pre závesné laná 60 000 ton výstuže a 320 000 m³ betónu.

Štatistika

Cez most prejde denne 10 000 áut a 20 000 cestujúcich 280 vlakmi vrátane rýchlodráhy Kodaň - Malmö.
Théligny

Poloha

Obec má rozlohu 14,31 km². Najvyšší bod je položený 236 m n. m. a najnižší bod 144 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cendrey

Poloha

Obec má rozlohu 5,52 km². Najvyšší bod je položený 481 m n. m. a najnižší bod 232 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lodger (album)

Reedície

Album bol vydaný v dvoch reedíciách na CD, prvýkrát v roku 1991 americkým vydavateľstvom Rykodisc a obsahol dve ďalšie bonusové skladby. Druhýkrát vydala album spoločnosť EMI v roku 1999. Táto edícia bola digitálne remastrovaná a neobsahovala žiadne bonusové skladby.
Ortonormálna báza

Ortonormálna báza unitárneho priestoru je pojem z lineárnej algebry a fukcionálnej analýzy, označuje podpriestor tohto vektorového priestoru, ktorého prvky sú normované a navzájom ortogonálne.
Tento pojem je dôležitý pre konečno rozmerné ako aj nekonečno rozmerné priestory a špeciálne pre Hilbertové priestory.
Divergencia (vektorové pole)

Divergencia je diferenciálny operátor používaný vo vektorovej analýze. Ak napr. skúmaným poľom gradient teploty (vektory nech udávajú napr. rýchlosť vedenia tepla), potom kladná divergencia v danom bode znamená, že v danom bode vzniká teplo, záporná naopak, že v danom mieste teplo zaniká.
Divergenciu využíva Gaussova veta, ktorá prevádza výpočet toku vektorového poľa cez uzavretú plochu na výpočet integrálu divergencie daného vektorového poľa z objemu v tejto ploche uzavretého.
Podhladinové ragby

Dejiny

Tento mladý šport vznikol v Nemecku v roku 1961. V tomto roku istý Ludwig von Bersuda, člen nemeckého klubu freediverov a športových potápačov v Kolíne nad Rýnom, prišiel s myšlienkou hrať loptové hry pod hladinou vody. Naplnil loptu slaným roztokom a nový šport bol na svete. V roku 1963 bola táto nová športová disciplína predvedená ako ukážková hra na národných nemeckých hrách. Prvý oficiálny zápas sa konal 4. októbra 1964. Šport si našiel rýchlo svoje zázemie aj v škandinávskych krajinách a neskôr aj v USA, Kolumbii či Venezuele. Podvodné ragby sa stalo jedným zo športov Svetovej konfederácie činností pod vodou (CMAS) a pod týmto riadiacim orgánom sa uskutočňuje aj najvyššie medzinárodné podujatie v tomto športe – Majstrovstvá sveta.
AMD Jaguar

Podpora inštrukčných sád

Každý procesor s jadrom postaveným na AMD Jaguar podporuje sady: MMX, SSE, SSE2, SSE3, SSSE3, SSE4, SSE4.1, SSE4.2, AVX, F16C, CLMUL, AES, BMI1, MOVBE, XSAVE / XSAVEOPT, ABM (POPCNT / LZCNT) a AMD-V.
Rocques

Poloha

Obec má rozlohu 6,14 km². Najvyšší bod je položený 143 m n. m. a najnižší bod 44 m n. m.

Obyvateľstvo

Počet obyvateľov obce je 323 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgaroult

Poloha

Obec má rozlohu 13,87 km². Najvyšší bod je položený 252 m n. m. a najnižší bod 144 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
James Franck

Životopis

Vyrastal v bohatej židovskej rodine. Začal síce v Heidelbergu študovať chémiu, ale pokračoval fyzikou na univerzite v Berlíne, kde aj získal doktorát a rovnako profesúru. Profesorom experimentálnej fyziky sa stal v roku 1921 na univerzite v Göttingen, kde pôsobil do nástupu Adolfa Hitlera k moci. Vtedy sa odsťahoval do USA na univerzitu v Chicagu, kde opäť pôsobil ako profesor.
V čase svojho pôsobenia v Berlíne Franck spolu s Hertzom sledoval závislosť stupňa ionizácie na energii elektrónov v parách ortuti. Dokázali, že atómy ortuti pohlcujú energiu elektrónov po kvantách a ďalej študoval kvantový charakter fotochemických reakcií.
V USA pokračoval vo svojej práci na využití kvantovej mechaniky k výkladu medzimolekulárnych síl. Táto jeho posledná významná práca bola potvrdená aj experimentálne. Už ako držiteľ Nobelovej ceny sa postavil v roku 1945 do čela vedcov protestujúcich proti použitiu atómovej bomby.
Chenillé-Changé

Poloha

Obec má rozlohu 5,3 km². Najvyšší bod je položený 72 m n. m. a najnižší bod 17 m n. m.

Obyvateľstvo

Počet obyvateľov obce je 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vodnopólová extraliga mužov 2006/07

Systém súťaže

Súťaž pozostávala zo základnej a nadstavbovej časti. Základná časť sa skladala zo 6 dvojkôl a družstvá v nej odohrali zápasy systémom každý s každým jedenkrát doma a vonku. Zo základnej časti postúpili 4 najlepšie družstvá do nadstavbovej časti. Nadstavbová časť sa skladala zo 4 turnajov, každé družstvo hostilo 1 turnaj, pričom sa do nej započítavali aj výsledky zo základnej časti. Umiestnenie v nadstavbovej časti určilo majstra i ostatných medailistov. Posledné družstvo malo zostúpiť do nižšej ligy.
Vouharte

Poloha

Obec má rozlohu 10,64 km². Najvyšší bod je položený 137 m n. m. a najnižší bod 42 m n. m.

Obyvateľstvo

Počet obyvateľov obce je 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aston Martin

Aston Martin Lagonda Limited je výrobca luxusných športových automobilov so sídlom v Anglickom Gaydone. Automobilku založili Robert Bamford a Lionel Martin v roku 1914. Vyrábala športové autá, no do sériovej výroby sa dostali až v roku 1921. Automobilka bola zrušená v roku 1972, ale v roku 1975 bola značka obnovená a od roku 1988 patrila do koncernu Ford.Dnes má znovu britského majiteľa - Prodrive.
Moisdon-la-Rivière

Poloha

Obec má rozlohu 50,43 km². Najvyšší bod je položený 79 m n. m. a najnižší bod 28 m n. m.

Obyvateľstvo

Počet obyvateľov obce je 1 932 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Queudes

Poloha

Obec má rozlohu 10,06 km². Najvyšší bod je položený 116 m n. m. a najnižší bod 82 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alvimare

Poloha

Obec má rozlohu 6,73 km². Najvyšší bod je položený 153 m n. m. a najnižší bod 129 m n. m.

Obyvateľstvo

Počet obyvateľov obce je 569 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hibarette

Poloha

Obec má rozlohu 1,53 km². Najvyšší bod je položený 462 m n. m. a najnižší bod 333 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fay-aux-Loges

Poloha

Obec má rozlohu 26,48 km². Najvyšší bod je položený 126 m n. m. a najnižší bod 102 m n. m.

Obyvateľstvo

Počet obyvateľov obce je 3 383 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cult (Haute-Saône)

Poloha

Obec má rozlohu 6,88 km². Najvyšší bod je položený 331 m n. m. a najnižší bod 235 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Atlas (súbor máp)

Atlas je súbor máp s rovnakým účelom, tematikou, mierkou, generalizáciou a ďalšími systémovými hľadiskami. Je spracovaný koncepčne ako kartografické a polygrafické jednotné dielo. Práve jednotnosťou diela sa odlišuje od jednoduchého súboru máp.

Súčasnosť

V dnešnej dobe sa tvorbou atlasov zaoberajú prakticky všetky významné kartografické vydavateľstvá. Asi najčastejším produktom je autoatlas. Veľký rozvoj zažívajú digitálne atlasy, ktoré v polovici 90. rokoch 20. storočia boli publikované najprv na CD-ROM, neskôr aj DVD. V dnešnej dobe túto úlohu prevzal predovšetkým internet.
Viktor Vincze

Osobný život

Narodil sa 27. januára 1991 v Galante, matke Renáte a otcovi Viktorovi. Má jedného súrodenca, brata Tomáša. 
V októbri 2016 priznal vzťah s moderátorkou Adelou Vinczeovou, vtedy Banášovou. Na Valentína, 14. februára 2017 ju požiadal o ruku v priamom prenose Telerána. Za masívnej pozornosti verejnosti a médií sa zosobášili 10. júna 2017. Mediálna hodnota udalosti presiahla milión eur.
30. októbra 2017 na sociálnej sieti zverejnil status, ktorým priznal problémy s plodnosťou. Otvoril tým debatu o dramatickom zhoršení kvality spermií u mladých mužov.
Plodnosť mužov je na tom vraj naozaj zle. Bývalý hlavný odborník ministerstva zdravotníctva pre reprodukčnú medicínu Markíze povedal, že v čase, keď on končil medicínu, našli v jednom mililitri ejakulátu 120 miliónov spermií. Dnes je rád, ak ich nájdu 15 miliónov na mililiter. O 87 percent menej.
Odmalička sa venuje neprofesionálnemu divadlu.

Vzdelanie

Vyštudoval Gymnázium Juraja Fándlyho v Šali a fakultu práva Paneurópskej vysokej školy v Bratislave, ktorú v roku 2016 ukončil rigoróznou skúškou a získaním titulu JUDr., doktor práv. 
V rokoch 2007 – 2008 absolvoval výmenný študentský pobyt v USA na strednej škole High Tech High International v San Diegu, Kalifornia.

Kariéra

Vo veku 17 rokov začal pracovať ako moderátor v regionálnom Rádiu Max v Nitre. Začiatkom roka 2013 sa zúčastnil verejného konkurzu na pozíciu redaktora spravodajstva Televízie Markíza, kde v konkurencií 800 ľudí uspel. O rok neskôr začal moderovať denný magazín Reflex a v roku 2016 sa stal účinkujúcim prvej série šou Tvoja tvár znie povedome. Spolu so Zlaticou Švajdovou Puškárovou a Michalom Kovačičom moderoval volebné štúdio Parlamentných volieb 2016. V lete toho istého roka sa stal moderátorom Prvých Televíznych novín a od marca 2017 moderuje aj hlavnú spravodajskú reláciu Televízne noviny.
Luciferín

Luciferín (z lat. lucifer – svetlonos) je súhrnný názov pre nízkomolekulové biologické pigmenty umožňujúce bioluminiscenciu niektorých organizmov.
Luciferíny reagujú s kyslíkom vďaka enzýmom zvaným luciferázy za vzniku príslušného oxyluciferínu v energeticky excitovanom stave, čo spôsobuje vyžarovanie svetla.
Letecké fotografovanie

Letecké fotografovanie alebo letecká fotografia alebo aerofotografia je fotografovanie zo vzduchu s fotoaparátom držaným v ruke alebo primontovaným na lietadle, helikoptéri, balóne, rakete alebo podobnom dopravnom prostriedku. Anglický ekvivalent „aerial photography“ sa novšie zvykne používať aj na označenie výškového fotografovania. Fotografia vytvorená leteckým fotografovaním sa volá letecká fotografia.
Prvýkrát bolo letecké fotografovanie vyskúšané francúzskym fotografom a balónistom Nadarom v roku 1858. Použitie leteckého fotografovania na vojenské účely sa rozšírilo počas prvej svetovej vojny letcami ako Fred Zinn.
Letecké fotografovanie sa používa v kartografii, archeológii, filmovej produkcii, štúdiach o životnom prostredí, špionáži, komerčnej reklame a ďalších odvetviach. V USA sa letecké fotografie analyzujú pri príprave mnohých Phase I Environmental Site Assessment pre analýzu nehnuteľností. Letecké fotografie sú často spracovávané GIS systémami.
Enfield (Írsko)

Enfield (ír. An Bóthar Buí, niekedy označované ako Innfield) je mesto vo východnej časti Írska, v grófstve Meath. Žije tu 3 239 obyvateľov (2016).
Nachádza sa na pravom brehu kanála Royal Canal a v blízkosti rieky Blackwater, v južnej časti grófstva a pri hranici s grófstvom Kildare. Južným okrajom mesta prechádza diaľnica M4, leží na hlavnej železničnej trati Dublin - Galway. Je vzdialené 38 km ZSZ od Dublinu, 17 km južne od Trimu a 19 km severovýchodne od Edenderry, v meste sa križujú cesty R148, R159 a R402.
V 90. rokoch 18. storočia tu postavili zájazdný hostinec pre dostavníky na trase Dublin - Mullingar, ktorý bol pôvodne pomenovaný The New Inn. Stojí tu malý pivovar. Pri Royal Canal (západne od centra mesta) sa nachádza prístavisko a lodenica.
Vera Rubinová

Životopis

Narodila sa ako mladšia dcéra Philipa Coopera, elektroinžiniera pracujúceho v spoločnosti Bell Telephone, a Rose Cooperovej pracujúce krátko tamtiež. Ako desaťročná sa odsťahovala s rodičmi do Washingtonu.
Mala 4 deti, všetky získali titul PhD. v oblasti prírodných vied. Svojím príkladom tak rúcala predstavy o tom, že si žena musí vybrať buď kariéru na špičkovej úrovni, alebo rodinu.
Je po nej pomenovaný asteroid 5726 Rubin.
Zuzana Bartková

Životopis

Vyštudovala odbor výtvarná výchova na PF v Banskej Bystrici (1968-1972), a absolvovala štúdium na Filozofickej fakulte UK v Bratislave, odbor veda o výtvarnom umení.

Od roku 1977 pracuje v Štátnej galérii v Banskej Bystrici, od roku 1983 ako historička umenia. Oblasť jej umenovedného výskumu je zameraná na súčasné slovenské umenie, umenie regiónu stredného Slovenska, na grafické slovenské umenie a na grafické medzinárodné umenie. Pôsobí ako usporiadateľka výstav, vydavateľka, zostavovateľka katalógov, skladačiek a autorka štúdií. Od roku 1989 je členkou Slovenskej výtvarnej únie - asociácie  historikov, teoretikov a kritikov výtvarného umenia.
La Forêt-du-Parc

Poloha

Obec má rozlohu 7,67 km². Najvyšší bod je položený 152 m n. m. a najnižší bod 139 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Schaubmarov mlyn

História objektu

Bol postavený v roku 1767 pezinskými Pálffyovcami. V roku 1857 v ňom začala svoju históriu žiť rodina Schaubmarovcov, ktorá pochádzala z Bavorska. Dnes je objekt historickou a technickou pamiatkou, je jediným pôvodným zachovaným mlynom na Slovensku a  jedným z najväčších potočných mlynov v Európe. Od 70. rokov 20. storočia je v správe Slovenskej národnej galérie.

Súčasný stav

V roku 2017 sa začala postupná premena areálu na zážitkový, vzdelávací a spoločenský priestor pre rodiny s deťmi, milovníkov umenia a histórie. Okrem výstav súčasného umenia, sa tu pravidelne usporadúvajú rodinné programy: výtvarné dielne, komentované prehliadky, tábory, krúžky, trhy, koncerty, degustácie a mnohé iné aktivity. V areáli mlyna hosťujú viaceré kultúrne podujatia.

Expozícia mlynárstva

Barokový mlyn je dnes národnou pamiatkou, ktorú sa podarilo zachovať aj s funkčným technickým vybavením a okolitými, kedysi úžitkovými, budovami. Počas návštevy mlyna a pri prehliadke expozície sa môžete dozvedieť viac o jeho histórii, fungovaní a spôsobe života jeho niekdajších majiteľov.

Programy

Pre verejnosť pripravujú kultúrne podujatia, debaty, komentované prehliadky či prednášky a niekoľkokrát do roka sa tu dá nakúpiť na podujatí Naš trh. Je tu priestor na spoluprácu a rôzne komunitné podujatia, ktoré reagujú na aktuálne potreby mesta či regiónu.
Deti sa počas víkendov môžu zapojiť do výtvarných, keramických aj technologických programov a tvorivých dielní. Leto patrí aj denným detským táborom, ktoré sú o umení, prírode, varení, ale aj športe a poznávaní Pezinka a okolia a jeho histórie.
Školské programy sú pripravované pre všetky stupne škôl – sú venované aktuálnym výstavám, mlynskej expozícii alebo keramike. Sú zostavené tak, aby kombinovali rôzne druhy aktivít – od pátracích cez tvorivé až po pohybové. Umelecké témy vždy prepájame s rôznymi oblasťami života a sveta a dávame ich do súvislostí, ktoré môžu byť deťom a mladým blízke.
Čokoládové vrchy

Čokoládové vrchy sú kužeľovité kopce na filipínskom ostrove Bohol nadobúdajúce v období sucha čokoládovú farbu. Pre svoju výnimočnosť boli navrhnuté na zápis na listinu Svetového dedičstva UNESCO.
Bohol je jeden z Visayských ostrovov, ktoré ležia v centrálnej oblasti Filipín. Tomuto ostrovu, veľkému asi ako Malorka, prislúcha osobité miesto vo filipínskej histórii. Práve tu totiž bola roku 1565 uzavretá prvá formálna dohoda medzi obyvateľmi ostrova a španielskym kráľovstvom. Miestny náčelník Datu Sikatua uzavrel zmluvu o priateľstve s Miguelom Lopezom de Legazpi, vyslancom kráľa Filipa II., podľa ktorého bolo súostrovie pomenované. Títo dvaja muži spečatili zmluvu vypitím vína s prímesou vlastnej krvi, ktorú nakvapkali do pohára zo svojich prerezaných zápästí. Odvtedy sa tento dokument nazýva pokrvná zmluva. Pre dnešných Filipíncov je však ostrov predovšetkým krajinou Čokoládových vrchov. Na rozľahlej plošine v strede ostrova sa nachádza 1268 strmých, pravidelných kopčekov, ktorých vrcholy dosahujú výšku od 30 do 100 metrov.

Popis

Čokoládové vrchy majú tvar navzájom si podobných kužeľov či kupol a stoja v skupinách. Ich svahy sú porastené trsmi tvrdej trávy, ktoré v období sucha od februára do mája tak zoschnú, že sa kopce sfarbia do čokoládova. Po prívaloch výdatných tropických dažďov sa kopce opäť zazelenajú. Ich pôvod nie je jednoznačne objasnený, ale je zrejmé, že ich vznik podmienilo vlhké oceánske podnebie Filipín a vlastnosti vápenca, z ktorého sú tvorené. Na rozdiel od kužeľového krasu v Číne, alebo škrapových polí v Dinárskom krase nie sú filipínske vápence celkom čisté. Prímesi iných prvkov a minerálov spôsobujú, že vápence sú odolnejšie proti zvetrávaniu a aj ich vrstvovitosť je menšia, a preto tu nevznikajú podzemné jaskyne. Vrstva pôdy a trávny porast navyše chránia vápenec pred bezprostredným pôsobením dažďovej vody.
Legendy ostrovanov z Boholu však majú pre dôvod Čokoládových vrchov iné vysvetlenie. Podľa jednej povesti vďačia vrchy za svoj vznik neopätovanej láske. Obor Arogo vášnivo miloval krásnu pozemšťanku Aloyu a rozhodol sa uniesť ju. Ona však jeho dvorenie odmietala, chradla a nakoniec zomrela. Zarmútený obor sa nevedel so smrťou milovanej ženy zmieriť a chcel svoj smútok vyplakať. Čokoládové vrchy sú skamenené slzy nešťastného obra.
Frans Eemil Sillanpää

Životopis

Narodil sa v sedliackej rodine otcovi Eemilovi Sillanpäämu v Hämeenkyrö ako tretí syn. Už v ranom detstve poznal desiatky starých fínskych rozprávok, a keďže mal mimoriadnu fantáziu, ich dej si sám menil a dotváral. V rodnej dedine začal navštevovať cirkevnú školu, jedinú, ktorá tam bola. 
Jeho rodičia boli chudobní, okrem synov mali ešte dve dcéry, ale s pomocou vplyvných a bohatých miestnych sedliakov poslali Fransa do školy v Tampere. V roku 1908 sa presťahoval do Helsínk, kde študoval znova vďaka bohatým krajanom na prírodovedeckej fakulte. Tu sa zoznámil s maliarmi Eero Järnefeltom, Pekka Halonenom, hudobným skladateľom Jeanom Sibeliom a spisovateľom Juhani Ahom. 
Frans popri štúdiu písal, vracal sa domov, do rodného kraja a počúval pamätníkov starých čias. Tí mu rozprávali staré príbehy, ktoré sa možno kedysi odohrali, podané ako povesti a legendy. V roku 1934 sa stal členom PEN-klubu a o dva roky neskôr získal čestný doktorát univerzity v Helsinkách.
Medzinárodne sa preslávil románom Nuorena nukkunut (po angl. Fallen Asleep While Young), ktorý napísal v roku 1931.
Dielo Fransa Eemila Sillanpääho sa skladá predovšetkým z cyklov rozprávok, fejtónov a noviel. Ako prvý z fínskych autorov v nich zachytil na pozadí bohatého deja prírodnú lyriku bez metafor a symbolizmu. 
Po Sillanpääovi bola pomenovaná planétka 1446 Sillanpaa, ktorú objavil slávny fínsky astronóm a fyzik Yrjö Väisälä.
Veľké Kapušany

Polohopis

Mesto leží vo Východoslovenskej nížine medzi riekami Uh, Latorica a Laborec a je centrom novodobého mikroregiónu Použie. Prechádzajú ním cesty II/552 a II/555, ako aj železničná trať Bánovce nad Ondavou – Veľké Kapušany, s ktorou súbežne vedie širokorozchodná trať na Ukrajinu. Mesto leží 25 km juhovýchodne od Michaloviec, 27 km východne od Trebišova, 16 km severne od Kráľovského Chlmca a 17 km juhozápadne od Užhorodu.

Vodné toky

Južne od Veľkých Kapušian tečie rieka Latorica. Táto rieka, predstavuje hranicu medzi okresmi Michalovce a Trebišov.

Symboly mesta

Erb mesta tvorí červený štít pod dvoma zlatými krížikmi a zlatý polmesiac spolu s hviezdou. Farbami mesta sú červená a žltá.

Obyvateľstvo

Podľa sčítania obyvateľstva z roku 2001 tvorí obyvateľstvo mesta podľa národnosti 56,98% Maďarov, 35,92 % Slovákov, 4,32 % Rómov a iných. Obyvateľstvo je prevažne rímskokatolícke (49,46 %) a gréckokatolícke (12,3 %) a 4,59 % občanov je bez vyznania.

Múzeá

V meste sa nachádza Mestské Múzeum, ktoré vzniklo v decembri 2002. Nachádza sa v Kultúrnom centre Junior. Stálu expozíciu tvoria: obydlia a bývanie, domáce a poľnohospodárske náradia a nástroje, predstavenie remesiel – kováčstvo, tkáčstvo, včelárstvo, hrnčiarstvo, obuvníctvo.